| Medaljeoversikt |
| --- |
| Konkurrerte for Norges flagg |
| Alpin: |
| Alpin Junior-VM |
| Sølv | 2019 Val di Fassa |  Kombinasjon |

Medaljevinnere i kombinasjonen i junior-VM i 2019. Fra venstre Atle Lie McGrath (NOR), Tobias Hedström (SWE), Lucas Braathen (NOR).
Lucas Braathen og Atle Lie McGrath
**Atle Lie McGrath** (født 21. april 2000) er en norsk alpinist som representerer Bærums Skiklub. Sesongene 2019/20 og 2020/21 var han den yngste utøveren på det norske alpinlandslaget for herrer. I 2019 kåret Aftenposten ham til et av Norges største alpintalenter.

Bakgrunn og oppvekst
--------------------

McGrath ble født i Vermont, USA, og har bodd på Fossum i Bærum siden han var to år gammel. Hans far, Felix McGrath, var på det amerikanske alpinlandslaget i mange år og kjørte selv verdenscuprenn 1984–1990. Hans beste resultat var en 2. plass i et verdenscuprenn i slalåm. Hans mor, Selma K. Lie, gikk langrenn for Fossum Idrettsforening og senere University of Vermont (NCAA Skiing Championships ).

McGrath var aktiv i flere idretter da han var yngre, deriblant langrenn (t.o.m. 12 år) og fotball (t.o.m. 15 år). Han gikk på Østerås ungdomsskole og Dønski videregående skole (alpinlinja), og fortsatte senere som deltidsstudent på Norges idrettshøgskole.

Karriere som junior
-------------------

McGrath representerte Norge i junior-VM i 2018, 2019 og 2020, hvor han kjørte alle fem grener, bortsett fra i 2020 da mesterskapet ble forkortet på grunn av COVID-19. I 2018 ble han beste U18-utøver i tre av grenene (utfor, super-G og alpin kombinasjon). Hans beste resultat var sølvmedalje i kombinasjonen i 2019. I tillegg har han to 4. plasser i utfor, kun hundredeler fra medalje. I tillegg til 4.-plassen i utfor, hadde han i 2020 skaffet seg et meget bra utgangspunkt i kombinasjonen, men fartsdelen ble avlyst. Deretter ble både storslalåm og slalåmrennet avlyst på grunn av koronaviruset.

Karriere videre
---------------

McGrath debuterte i verdenscupen i alpint 12. januar 2019 i storslalåmrennet i Adelboden. Han tok sine første verdenscuppoeng som 19-åring i Alta Badia i desember 2019, der han ble nummer 24. I verdenscuprennet i Adelboden i januar 2020 var han kun 0,10 sekund fra å kvalifisere seg til andre omgang i storslalåm, og i slalåm hadde han 14. raskeste tid i første omgang fra startnummer 75. Dessverre kjørte han ut etter å ha ledet på de første mellomtidene. McGrath tok sine første verdenscuppoeng i slalåm i Kitzbühel 26. januar 2020, der han ble nummer 22.  Sesongen 2019/20 fokuserte McGrath på europacupen, som han vant med rekordstor margin (433 poeng). Kun Benjamin Raich har tidligere vunnet med over 400 poeng. McGrath var 19 år da han vant, noe kun Marcel Hirscher og Kjetil Jansrud har klart før ham. 

McGrath hadde en godt start på verdenscupsesongen 2020/21, med tre nye bestenoteringer: 16. plass i parallellslalåm i Lech, og hhv. 15. og 11. plass i storslalåm in Santa Caterina. Han tok sin første pallplass da han ble nummer to i storslalåm i Alta Badia 20. desember 2020.

Under Vinter-OL 2022 i Beijing, ble han nummer 31 i slalåm. Han tok sin første verdenscupseier da han vant slalåm i Flachau 9. mars 2022.

Verdenscupoversikt
------------------

### Podium

* 2 seiere – (2 i slalåm)
* 6 pallplasseringer – (4 slalåm, 1 storslalåm, 1 parallellstorslalåm)

*per 8. januar 2023*

| Sesong | Dato | Sted | Øvelse | Plass |
| --- | --- | --- | --- | --- |
| **2020/21** | 20. desember 2020 | Italias flagg Alta Badia, Italia | storslalåm | **2.** |
| **2021/22** | 14. november 2021 | Østerrikes flagg Lech, Østerrike | parallellslalåm | **3.** |
| 25. januar 2022 | Østerrikes flagg Schladming, Østerrike | slalåm | **2.** |
| 9. mars 2022 | Østerrikes flagg Flachau, Østerrike | slalåm | **1.** |
| 20. mars 2022 | Frankrikes flagg Courchevel, Frankrike | slalåm | **1.** |
| **2022/23** | 8. januar 2023 | Sveits’ flagg Adelboden, Sveits | slalåm | **2.** |

Referanser
----------

1. ↑   Ski-DB.com, Ski-DB skier ID atlelie\_mcgrath\_nor\_422732, besøkt 10. mai 2022[Hentet fra Wikidata]
2. ↑
3. ↑   alpintalenter
4. ↑
5. ↑
6. ↑
7. ↑
8. ↑
9. ↑  Vant med rekordstor margin
10. ↑  «Alpine skiing - Results Book» (PDF). Arkivert fra originalen (PDF) 20. februar 2022. Besøkt 23. februar 2021.

Eksterne lenker
---------------

* (en) Atle Lie McGrath – Olympics.com Rediger på Wikidata

* (en) Atle Lie McGrath – Olympedia Rediger på Wikidata

* (en) Atle Lie McGrath – FIS (alpint) Rediger på Wikidata

* (en) Atle Lie McGrath – ski-db.com Rediger på Wikidata